कपिल मिश्रा ने यूपी पुलिस से की AAP MLA अमानतुल्लाह की शिकायत, बोले- दर्ज करो FIR
कपिल मिश्रा ने अपने पत्र में लिखा कि अमानतुल्लाह जानबूझकर देश में विभिन्न समुदायों के बीच सदभाव को बिगाड़ना चाहता है। वो हिंदुओं और हिंदू संतों के खिलाफ बदनीयत से कैंपन चला रहा है।
नई दिल्ली. भारतीय जनता पार्टी के नेता कपिल मिश्रा ने यूपी पुलिस से AAP विधायक अमानतुल्लाह खान की शिकायत की है। कपिल मिश्रा ने पत्र लिख यूपी पुलिस को अमानतुल्लाह खान के उस ट्विट के बारे में बताया है, जिसमें अमानतुल्लाह ने गाजियाबाद के डासना देवी मंदिर के पुजारी पर टिप्पणी की है। कपिल मिश्रा ने कहा है कि अमानतुल्लाह द्वारा 3 अप्रैल को किए गया ट्वीट देश में धार्मिक और सांप्रदायिक भावनाएं भड़का सकता है।कपिल मिश्रा ने अपने पत्र में लिखा कि अमानतुल्लाह जानबूझकर देश में विभिन्न समुदायों के बीच सदभाव को बिगाड़ना चाहता है। वो हिंदुओं और हिंदू संतों के खिलाफ बदनीयत से कैंपन चला रहा है। इस पत्र में कपिल मिश्रा ने डासना देवी मंदिर के नरसिंहानंद सरस्वती का जिक्र करते हुए लिखा है कि अमानुतल्लाह की सुनियोजित स्टेटमेंट लोगों को डासना देवी मंदिर के महंत की हत्या के लिए उकसाने वाली है।गाजियाबाद के साहिबाबाद थाने के SHO को लिखे इस पत्र में कपिल मिश्रा ने यूपी पुलिस ने अमानतुल्लाह खान के खिलाफ FIR दर्ज करने की मांग की है। वहीं दूसरी तरफ अमानतुल्लाह खान ने डासना मंदिर के महंत के खिलाफ जामिया नगर थाने में लिखित शिकायत दर्ज करवाई है। अमानतुल्लाह ने ट्वीट कर कहा कि नरसिंहानंद जैसे लोग समाज में रहने लायक नहीं हैं। ये लोग देश का माहौल बिगाड़ रहे हैं, इन्हें खुला नहीं छोड़ा जा सकता।